Barcelona Catalonia ha presentat a MIPIM 2019 nous projectes per atraure inversió estrangera
La Generalitat de Catalunya, a través d'INCASÒL, l'Ajuntament de Barcelona i l'Àrea Metropolitana de Barcelona (AMB) han renovat per onzè any consecutiu a MIPIM 2019 el seu compromís per promocionar models de desenvolupament inclusius, sostenibles i cohesionadors.
MIPIM enguany ha arribat a la seva edició número 30 i s'ha convertit en la principal fira immobiliària del món.
Del 12 al 15 de març han passat per Cannes (França) 26.800 participants, incloent 5.400 inversors i 560 líders polítics de més de 100 països.
En aquesta edició, s'han unit al projecte Barcelona Catalonia per incrementar el valor de l'oferta que es presenta a Cannes, Barcelona Sagrera, amb el seu projecte que suposarà la creacció d'un nou centre urbà i el Consorci de la Zona Franca, amb el 3D Factory Incubator i el D Factory 4.0.
Altres projectes destacats a l'estand de Barcelona Catalonia han estat el 22@ Barcelona, els nous sectors residencials Front del Riu Besòs de Sant Adrià de Besòs i Llevant de Viladecans o les més de 30 noves localitzacions per a projectes del sector hoteler a municipis de l'àrea metropolitana de Barcelona.
Barcelona Catalonia va celebrar la segona edició de la Barcelona Catalonia Conference a Mipim.
Sota el títol Talent Fuels Economy agents privats amb seu a Barcelona van posar l'accent en com les empreses s'estan enfrontant en "la guerra pel talent" i el paper que hi juguen les ciutats en la seva retenció i atracció.
Davant de més de 120 persones, Carles Vergara, professor of Finance and Real Estate at IESE Business School, va ser l'encarregat de moderar la sessió amb els ponents Anna Gener, Chairman-CEO of Saills Aguirre Newman Barcelona; Philippe Jiménez, Vice President Sales Europe South & Brazil International Workspaces Group, i Jordi Torrent, International Affairs Officer of Barcelona Tech City.
Catalunya i Barcelona reben el reconeixement dels premis fDi Magazine del grup Finantial Times
Un any més la publicació fDi Magazine del grup Financial Times ha premiat Cataluna i Barcelona per les seves estratègies en captació d'inversió.
D'una banda, ha reconegut l'agència pública ACCIÓ del Departament d'Empresa i Coneixement del Govern català per l'estratègia que segueix des de Barcelona i la xarxa de 40 oficines arreu del món per atraure nous projectes d'inversió estrangera.
Es tracta del guardó Investment Promotion Agency of the Year - Highly commended, que destaca així Catalunya d'entre 112 localitzacions d'arreu del món.
El guardó va ser recollit per Trinitat Bofarull, directora d'Inversió i Empreses Estrangeres d'ACCIÓ.
Barcelona, per la seva banda, va ser reconeguda un cop més com la ciutat amb una de les millors estratègies de captació d'inversió estrangera, en àrees com City Branding, Innovation and R&D Support.
Dos projectes presentats a l'estand de Barcelona Catalonia com a finalistes dels MIPIM Awards
Per primera vegada MIPIM va seleccionar dos projectes presentats dins l'estand de Barcelona Catalonia com a finalistes de la 28a edició dels Mipim Awards.
El sector d'activitats econòmiques Ca n'Alemany de Viladecans va ser finalista en la categoria Best Industrial & Logistic Development, mentre que Sant Pau Hospital's Research Center de Barcelona ho va ser en la categoria Best Healthcare Development.
Col·laboració públic-privada per oferir una oferta conjunta a l'inversor estranger
Com en anteriors edicions del certamen, Barcelona Catalonia ha apostat per un model que suma les propostes de les diferents administracions públiques i els projectes de les principals companyies privades del sector.
En aquest sentit l'estand de Mipim ha aplegat 30 empreses amb vocació internacional i administracions municipals, metropolitanes i supramunicipals que col·laboren en projectes urbanístics a Catalunya.
En aquesta ocasió han estat els ajuntaments de Badalona, Gavà, Esplugues de Llobregat, l'Hospitalet de Llobregat, Sant Adrià de Besòs, Sant Boi de Llobregat, Viladecans, el Consorci de la Zona Franca, Barcelona Sagrera i companyies com Afinance Group, Amat Immobiliaris, Building Center, Cornex Capital, Fabregat Perulles Sales Abogados, Aprotecnic, FCB, Figueres Seating, First Q Network, Forcadell, Gina Barcelona Architects, Invertica, L35 Architects, PGI Engineering, Renta Corporación, Spinnia i Uniq Residential, entre d'altres.